Vesolje je precej nasilen prostor,
poln pojavov, kot so pošastne črne luknje, trkajoče galaksije in zvezdne eksplozije.
Vendar so ti nasilneži včasih bolj izmuzljivi.
Vzemimo na primer to novo Hubblovo sliko objekta ESO 137-001.
Svetle modre proge se trgajo stran od galaksije - toda kje je kozmični krivec za to?
Epizoda 72: Ključi do kozmičnega zločina
Voditelj: Dr. J, poznan tudi kot dr. Joe Liske.
Pozdravljeni in dobrodošli v novi epizodi Hubblecasta!
Galaksije obstajajo v celi vrsti različnih okolij.
Nekatere živijo v izolaciji,
medtem ko se druge združujejo v skupine in celo jate galaksij - velike skupine galaksij, ki jih medsebojno veže gravitacija.
V središču pozornosti te nove Hubblove slike je spiralna galaksija, imenovana ESO 137-001.
Potuje skozi eno izmed takih jat, jato Norma, in to je potovanje, ki jo bo za vedno spremenilo.
Ko ta neustrašna spiralna galaksija pluži skozi jato,
se pri tem pojavi močan upor - sila, ki jo čuti vsak objekt, ki se premika skozi tekočino.
V tem primeru je tekočina supersegret plin, ki preži v jatah galaksij.
Zvezd v galaksiji ta upor ne moti preveč,
zato pa odpihne plin in ustvari natrgane niti in električno modre lovke meduze, kot je razvidno na tej novi sliki.
Ta proces imenujemo odnašanje snovi zaradi dinamičnega tlaka.
Poglejmo si grobo, a podobno analogijo:
To je podobno, kot da bi se galaksija nagnila skozi okno avtomobila, ki potuje po avtocesti z zelo veliko hitrostjo,
pri tem pa bi ji veter odpihnil plinaste pramene las.
Hubble je opazil številne druge galaksije, ki so podvržene takemu nasilnemu odnašanju snovi,
na primer 'Galaksijo Komet', ki izgleda kot spiralna galaksija z vozličastim repom,
ali raztrgan kozmični duo NGC 4402 in 4522.
Trakovi motnega prahu, ki jih prav tako odnaša iz ESO 137-001,
so vidni kot temnorjava zapletena področja okoli galaktičnega centra.
Ta slika prikazuje tudi ostale očitne znake tega procesa,
kot je ukrivljena oblika galaktičnega diska-
To je rezultat sil, ki so posledica segretega plina.
Ko ta Hubblova opazovanja združimo z rentgenskimi slikami rentgenskega observatorija Chandra,
lahko opazimo svetlo, razvlečeno meglo, ki obkroža galaksijo in se izteka v vesolje.
Ti rentgenski repi so nastali iz hladnega plina, iztrganega iz ESO 137-001,
ki je od takrat naprej segret na več milijonov stopinj Celzija zaradi vročega plina v jati.
Preučevanje odnašanja snovi zaradi dinamičnega tlaka omogoča astronomom boljše razumevanje evolucije galaksij.
Izlet galaksije ESO 137-001 skozi jato Norma ji bo pustil le malo plina,
zaradi česar nastajanje novih zvezd v njej praktično ne bo več možno.
In to je natančno tisto, kar moramo storiti, da pretvorimo spiralno galaksijo v eliptično,
ki jih tipično najdemo v jatah galaksij.
Z vami je bil dr. J. Tudi tokrat nas je narava presenetila preko naše najbolj divje domišljije.
Hubblecast ustvarjajo ESA/Hubble iz Evropskega južnega observatorija v Nemčiji.
Misija Hubble je projekt mednarodnega sodelovanja med Naso in Evropsko vesoljsko agencijo.
www.spacetelescope.org
Besedilo: ESA/Hubble. Prevod: www.portalvvesolje.si